7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 268 της 24 Απρ./5 Μαΐου 1969 (ΦΕΚ Α΄ 79) Περί ιδρύσεως Εργαστηρίου και Σπουδαστηρίου κλπ. παρά τη Φυσικομαθηματική Σχολή του Πανεπιστημίου Αθηνών. Έχοντες υπ’ όψιν: 1)Το άρθρ. 9 του Α.Ν. 1430/1938,2)τας γνώμας α)της Φυσικομαθηματικής Σχολής (Συνεδρία 3.6.1966) και β)της Συγκλήτου (Συνεδρία 28.6.66) του Πανεπιστημίου Αθηνών και 3)την υπ’ αριθ. 228/1969 γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-Ιδρύονται παρά τη Φυσικομαθηματική Σχολή του Πανεπιστημίου Αθηνών: α)Εργαστήριον Πυρηνικής Φυσικής και β)Σπουδαστήριον Θεωρητικής Φυσικής  Άρθρ.2.-Εκ των ιδρυθεισών δια του αριθ. 53/31.1.1969 (ΦΕΚ 11 Α΄) Β.Δ./τος θέσεων Επιμελητών, Βοηθών και Παρασκευαστών κατανέμομεν εις τα ως άνω Εργαστήριον και Σπουδαστήριον τας κάτωθι θέσεις Επιμελητών, βοηθών και Παρασκευαστών. Εις το Εργαστήριον Πυρηνικής Φυσικής 3 θέσεις Επιμελητών, 24 θέσεις Βοηθών και 4 θέσεις Παρασκευαστών. Εις το Σπουδαστήριον Θεωρητικής Φυσικής 2 θέσεις Βοηθών.  Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν τη δημοσίευσιν και εκτέλεσιν του παρόντος Δ/τος.  